Къде ще се храним?

Закуската и вечерята обикновено са около палатката.Прави се импровизирана маса от камъни или се ползва част от поляната.  

За целта трябва да си носите малък газов котлон,съдове и подходяща храна.  

От особено значение е хлябът.Макар че понякога можете да си вземете или купите от братската кухня /Казват,че вече се подарява/,по-добре е да разчитате на себе си.Изберете траен хляб,за който се грижете да не мухляса.Останалата храна трябва да е лека и да е калорична.Ако качвате плодове и зеленчуци,сложете ги в кофа и чувал/за превоз от конете/.Не забравяйте да заделите храна и за общите братски тряпези на 19,20 и 21.8. Тогава всеки слага част от това ,което носи и пада голямо канене и черпене.Трябва да имате и на какво да седнете/става и за Молитвения връх/,и на какво да сложите храната.  

На обяд можете да ползвате братската кухня.Тя работи от около 13 часа до около 14-14,30.Всеки ден има дежурни от определена братска група,които готвят закупени от тях продукти.Можете да се храните и на трапезата около кухнята ,ако има места или да вземете в по-голям съд храна,която да изядете с близки и приятели до палатката си.  

Трябва да си подсигурите и прибори,и еко продукт за миене на съдовете.Понякога то става до кухнята,но е добре да донесете след това и малко вода от извора.



